Ons verwelkom ook vir Morne Stander as student hier by Glenvar. Hy is 'n Kapenaar en ons bid die Here sal die twee jaar hier ryklik seen.\nOns dank die Here vir 'n uiters geseende GEBEDSWEEK wat ons aan die begin van die kwartaal gehad het. Dit was wonderlik om aan die voete van die Here te kon sit terwyl die spreker die lewe van Abraham behandel het. Ons was uitgedaag deur sy roeping, sy geestelike vordering, neerlae wat hy ondervind het, die lewe van Lot en dan ook die Heerlike oorwinning wat hy in Genesis 22 ervaar het. Die Here het dan met verskeie van ons ontmoet.\nOns het ook goeie vrug op die UITREIKINGS hierdie kwartaal gehad. By die Heilsleer het 'n man wat lank soekende was, die Here gevind terwyl enkeles in die tronk ook hulle saak met die Here reggemaak het. Op twee agtereenvolgende Sondae het die Here kindertjies gered by die opelugdiens in Houtbaai. Hoe dank ons die Here hiervoor en het dit soveel vreugde vir die studente gebring.\nIn die LESINGSAAL is die Here ook besig om te werk en getuig die studente van die waarde en seen van die lesings. Ons dank die Here vir elke dosent en vra voorbidding vir hulle werksaamhede hier.\nEerskomende naweek vertrek ons na UPINGTON vir 'n weeklange uitreik daar. Baie geleenthede sal benut word vanaf Saterdag met dienste in die aande en besoeke aan skole, ouetehuise, staatsdepartemente, gevangenis ens. Bid asb baie vir hierdie poging saam met Ian en Marezelle Waterson in wie se werkarea Upington val. Bid vir die Here se bewaring, Sy toerusting asook die voorsiening van al die fondse vir die reis ens.\nDie volgende uitgawe van die tydskrif, Die Pelgrim, is 'n Bybelskool uitgawe waarin getuienisse, boodskappe, fotos ens van die Bybelskool in sal wees. Bid daarvoor en kry gerus vir u 'n kopie van die tydskrif.\nBaie dankie vir u voorbidding vir Glenvar. Gaan voort om die Here te vertrou vir Sy werkinge in ons midde, dat Hy jongmense sal roep, in al Glenvar se behoeftes sal voorsien, ens. Ons het ook groot herstelwerk wat ons in die gesig staar. Ons het ook behoefte aan nog 'n Kombi.\nBaie seen ook aan elkeen van u toegebid. Die Here maan ons om te bid, ernstig te bid, volhardend te bid, gelowig te bid en in gebed te volhard en nie moedeloos te word nie. Mag Hy almal daartoe in staat stel.\nHartlike groete in Sy Naam.


‘Gupta e-posse lyk eg’ | Maroela Media\nDie leierskap van die SAKP tydens ‘n mediakonferensie in Johannesburg (4 Junie 2017). Foto: ANA/Getrude Makhafola\nDie SAKP het Sondag gesê die derduisende e-posse wat na bewering toon watter groot invloed die omstrede Gupta-familie op pres. Jacob Zuma, die Suid-Afrikaanse regering en staatsinstansies het, moet dringend ondersoek word.\nBlade Nzimande, sekretaris van die Suid-Afrikaanse Kommunistiese Party (SAKP), het tydens ŉ mediakonferensie in Johannesburg gesê hy vind dit baie interessant dat niemand nog na vore gekom het om te sê die e-posse is vals nie. “Daar is ook geen stappe gedoen teen media wat oor hierdie e-posse berig nie. Ons neem aan daar sal prosesse wees om die aard van die e-posse vas te stel, maar hulle lyk eg,” het Nzimande gesê.\nDie e-posse, wat deur fluitjieblasers aan die media gelek is, is deur die ANC-Jeugliga en Andile Mngxitama van Black First Land First (BLF) as nonsens afgemaak. Mngxitama het gesê die e-posse is vals en opgemaak om die aandag af te lei van radikale ekonomiese transformasie vir swart Suid-Afrikaners.\nDie e-posse het onder meer onthul hoe die Gupta-familie na bewering betaal het vir luukse oorsese reise na Dubai vir Duduzane Zuma, Zuma se seun, Anoj Singh, Eskom se hoof finansiële beampte en Ace Magashule, die Vrystaatse premier, se twee seuns. Die e-posse onthul ook dat die Guptas na bewering vir Zuma ŉ R330 miljoen se herehuis in die eksklusiewe landgoed, Emirates Hills, in Dubai gekoop het. Die huis is in 2015 gekoop, dieselfde jaar wat Duduzane ŉ woonstel van R18 miljoen in die Burj Khalifa gekoop het.\nSingh was Transnet se hoof finansiële beampte in 2014 toe hy na bewering vier keer na Dubai gereis het en in ŉ luukse suite by die Oberoi-hotel gebly het.\nNzimande het gesê Zuma en sy seun se rolle in die staatskapingbewerings is kommerwekkend. “Ons het hierdie kwessie binne die alliansie geopper en gesê in terme van die inligting wat in die openbare domein is, lyk dit glad nie goed nie. Selfs as net die helfte van daardie e-posse waar is, is dit baie ernstig. Die idee van ŉ stille staatsgreep is nie vergesog nie. Maar ons sal nie die regters wees nie, daarom sê ons ŉ geregtelike ondersoek moet onmiddellik gedoen word.”\nNzimande het gesê die Gupta-familie se “giftige invloed” op die staat moet direk aangespreek word. “Ons soek nie net nimmereindigende praatjies nie. Ons kan nie nou rondspeel terwyl die land ŉ baie ernstige probleem in die gesig staar wat dreig om ons agteruit te neem nie,” het Nzimande gesê.\nJeremy Cronin, Nzimande se adjunk, het gesê hy glo daar is sake in die e-posse wat strafregtelik vervolg kan word indien die e-posse ernstig opgeneem word. “Die e-posse dui op ŉ patroon, soos ŉ minister wat geheime kabinetsinligting [met die Guptas] deel en dit is ŉ ernstige strafregtelike oortreding. Terwyl ons wag vir die geregtelike ondersoek, is daar strafregtelike sake wat opgevolg kan word. Ons hoef nie vir ŉ lang proses te wag nie,” het Cronin gesê.\nHy het gesê die Valke en die Nasionale Vervolgingsgesag (NVG) moet “wakker skrik” en verby hul faksievorming kyk om die strafregtelike sake rondom die staatskapingbewerings aan te spreek.\nDie SAKP en ander alliansievennote, insluitend die ANC, sal Maandag vergader om die stand van sake in die land te bespreek.\nGuptas Jacob Zuma sakp\nTafelberg-lyk: Vrou se identiteit bekend\nPraat praat en nog praat. Nee Nzimande en Cronin, as julle werklik so ernstig is oor die saak, sou julle reeds julleself van die ANCircus gedistansieer het. As julle werklik SA eerste stel, sou julle werk maak om verby politieke geskille tussen die opposisiepartye te kyk en in die belang van SA alle Zumanoids en hulle optrede verwerp. Hou op dreig en doen iets.\nBla bla bla praat en praat ….en net mooi NIKS gebeur nie …waneer gaan die anc opstaan vir wat reg is ? ? Nie almal kan verkeerd wees nie …so gaan die anc van skande na skande week na week. Of is almal so vrot en stem saam met al die korrupsie ….anc is net verlam ek praat nie !\nSuid Afrika se mense is nie dom nie. Die tyd van “struggle” is verby…en die “struggle organization” wat ons tot hier ge-“struggle” het, se tyd is om. Nou kort ons ‘n “achievement organization” om ons vorentoe te vat. Dis tyd om mense-kapitaal te ontgin, en ons land, ons ekonomie en ons toekoms aan die gang te kry…..Ons het vir te lank ge-struggle…\nBLF moet ook sommer wakker skrik – dalk moet hulle begin kyk na wie die land eerste begin ontwikkel het, al wat die ANC kan ontwikkel en voortuitvat is korupsie en misdaad\nPraat en praat en nog praat en ons land gaan al verder in sy peetjie!! Niks word gedoen aan al die probleme nie! Wat help praat nou?


Motoris maak gru-vonds langs grondpad | Maroela Media\nŉ Motoris het Woensdagoggend ŉ gru-ontdekking langs die Wolkberg-grondpad in die Ga-Molepo gebied, sowat 50 km van Polokwane, gedoen.\nBrig. Motlafela Mojapelo, woordvoerder van die polisie, het gesê die motoris het twee verkoolde liggame langs die pad gevind. Die een was van ŉ vrou in haar 20’s en die ander van ŉ kleuter ongeveer twee jaar oud.\n“Die twee liggame is aangetref waar hulle langs mekaar gelê het. ŉ Klein pienk kombersie is langs die kleuter gevind en stukke materiaal wat vermoedelik van ŉ blou sweetpak afkomstig is, is langs die vrou gevind,” het Mojapelo gesê.\nVolgens Mojapelo is die motief vir die moorde onbekend en is niemand nog in hegtenis geneem nie. Enigiemand met meer inligting word versoek om kol. Maloma by 082 565 8524 of die Mankweng-polisie by 015 286 2000 te bel.\nOB weier dat DA staatskaping-verslag sien\nNee man · 3 jaar gelede\nA nee a Maroela watse clickbait hoofleiding is dit nou?\n“Clickbait” word gewoonlik beskou as iets wat onnodig sensasioneel probeer wees. Ons kan nie dink aan enige ander manier om die ontdekking van twee verkoolde liggame as ‘n “gru-vonds” te beskryf nie, en beskou dus nie hierdie opskrif as “clickbait” nie. By Maroela Media werk ons regtig hard daaraan om seker te maak dat ons nie sensasioneel of opspraakwekkend probeer wees in ons opskrifte nie. Jammer as jy voel dat ons hier verbrou het, dit was nie ons bedoeling nie.\nEk kan ook nie aan n ander opskrif dink nie, dit is tog wat dit se :)\nEk kan regtig ook niks fout sien met die opskrif nie.


Meer oor ons - Jinyun Jewelry Co, Ltd\nJinyun Jewelry gestig in 2006. Ons maatskappy is geleë in Guangzhou, China. Ons is gespesialiseerd in vlekvrye staal juweliersware Wholesale deur B2B en het meer as 10 jaar van besigheid in hierdie lyn. Tot dusver het ons saam met meer as 300 verskaffers sedertdien en om die mees geskikte betaling wyse het, die beste pryse en dienste vir ons kliënte.\nDaar is meer as 100,000 verskillende ontwerpe wat jy kan vind op ons webwerf, www.julongsteeljewelry.com . Al die nuwe modelle sal bygewerk deur elke week vir sowat meer as 2000pcs nuwe produkte. Produkte ontwerp verskeidenheid is baie wyd en kan ten volle voldoen aan met baie verskillende kliënte van behoeftes verskillende lande.\nOns het meer as 10,000 geregistreerde lid is van regoor die wêreld, hulle sal gewoonlik gereelde om weer voorraad wat hulle baie gerieflik sou bring aangesien ons kliënte nodig het slegs sowat 3-15 dae na hul goedere ontvang te maak. Ons bied 'n baie lae koste-items en 'n vinnige en maklike betaling manier, soos Pay-pal, Bank oordrag, Western Union en Geld gram.\nAs jy belangstel, moet asseblief nie huiwer om kontak met ons.


Terapeutiese Dienste - NFS Caregiver\n056 212 3415\n084 206 8912\nMon - Fri 09:00 - 13:00\nAdministrasie / Finansies\nChroniese Siektes / Bejaardes / Nie-kanker verwant\nFondsinsamelings / Projekte\nMans - 5 tipes kanker\nSterwensbegeleiding & Palliatiewe Sorg\nOns Gee Om Fonds\nFelicity se droom\nDroom word bewaarheid\nRolspelers & Diensverskaffers\nSuster Adri van Heerden\n072 369 8192\nAKSIES BEHELS KORTLIKS DIE VOLGENDE\nIdentifisering van nood/siekte en hulpverlening soos nodig\nHospitaal- en tuisbesoeke\nEmosionele ondersteuning vanaf organisasie\nReël van afsprake by terapeute vir pasiënte\nAnnamart Wait, een van ons vrywilligers, het haarself bekwaam by ASCHP wat\nkortliks staan vir Association for Supportive Counsellors and Holistic Practitioners.\nSy is ‘n geregistreerde Specialist Wellness Counsellor of in Afrikaans ‘n Spesialis\nWelstand Berader wat na jou huis toe kom.\nHaar kontaknommer is 078-118-8539\nEnige besigheid, skool, maatskappy, persoon wat haar hulp moontlik mag\nbenodig is welkom om haar te skakel vir ‘n afspraak.\nSy kom na jou toe indien ‘n persoon dringend hulp/berading nodig het.\nBerading in Suid-Afrika\nEk is ‘n trotse getroude vrou (baie jare), moeder (drie eie en drie aangetroud) en ouma (vyf pragtige engeltjies).\nToe my kinders nog klein was, was die in ding om jou baba na die pediater te neem vir elke hoesie of snuifie.\nEk onthou die ontvang van ‘n brief in die pos (ja … dit is hoe lank terug dit is) van die pediater wat vra dat ouers\nafsprake net vir belangrike siektes of op verwysing van jou huisdokter of verpleegster moet maak.\nEk wil graag die tyd neem met hierdie skrywe om ‘n gemeenskap aan jou bekend te stel waarvan jy nie eens moontlik\nbewus van is nie. Ek is ge-eerd om deel te wees van hierdie gemeenskap, wat ek passievol, besorgd en ongelooflik ondersteunend vind. Ek wil ook van die tyd gebruik om die geestesgesondheid landskap in Suid-Afrika te verduidelik\nsodat jy bewus is waar elkeen spesifiek in pas. Ek hoop dat dit persone ‘n beter idee sal gee waar om te gaan vir hulp.\nEk beskryf hier die private gesondheid sektor van Suid-Afrika. Berading is ‘n erkende beroep en kan beskryf word\nas die aksie waar ‘n opgeleide berader ‘n formele helpende verhouding met ‘n kliënt betree wat berading nodig het.\nOm te verduidelik, gebruik ek die illustrasie van ‘n siek kindjie. Wanneer dit kom by geestesgesondheid, verlies of\nrou, uitdagende verhoudings of ouer wat sukkel met kinders, is die meeste mense net bewus van sielkundiges as ‘n uitkoms vir hulp. Dit is dieselfde as jare gelede toe ek as ouer my kind net na die pediater toe wou neem het vir dag\ntot dag gesondheids probleme. Daar is ‘n hele netwerk van GP’s en verpleegsters wat gekwalifiseerd is en met die\nnodige ervaring wag om te help en weet wanneer dit nodig sou wees om te verwys na ‘n meer geskikte persoon bv.\ndie pediater in dié geval.\nIn dieselfde voorbeeld kan berading verstaan word in Suid-Afrika. Daar is verskeie afdelings van professionele\npersone beskikbaar om te help. Elkeen het sy eie verwysings raamwerk waarin hulle beweeg. Dit gee riglyne in\ndie areas waarin die praktisyn kan help met betrekking tot hulle opleiding en ondervinding. Sou ‘n kliënt dus ‘n intervensie buite die praktisyn se verwysings raamwerk benodig, moet die kliënt sodanig verwys word.\nIn Suid-Afrika is daar verskeie maniere om geestesgesondheid sorg te bekom. Meeste persone is bewus van\npraktisyns wat geregistreer is met HPCSA (Health Practitioners Council of South Africa). Dit sluit in psigiaters, sielkundiges en HPCSA geregistreerde beraders.\nPsigiater is n mediese dokter wat gespesialiseer is in die diagnose en behandeling van geestes siektes.\nHulle fokus is dikwels op die gebruik van medikasie vir behandeling.\nSielkundige is ook professioneel geleerd om te diagnoseer en te behandel van geestes gesondheid,\nalhoewel, hulle behandeling is gesentraliseerd op verskillende terapeutiese intervensies.\nGeregistreerde berader se area is om n kliënt te sif vir geestelike siektes, asook terapeutiese les aan\nte bied, maar met ‘n kleiner verwysings raamwerk as die van ‘n sielkundige.\nHPCSA geregistreerde praktisyns in die algemeen, lewer kwaliteit geestesgesondheids ondersteuning maar\nongelukkig as gevolg van streng voorwaardes in die opleiding, is hulle getalle baie laag en groot hoeveelhede is\nin privaat praktyke wat hulle onbereikbaar maak vir die meeste mense. Selfs die mense wat kan betaal vir hulle\ndienste, moet ‘n lang tyd wag vir ‘n afspraak. Ander minder bekende afdelings vir ondersteuning sluit in telefoon berading deur organisasies soos Lifeline en SADAG, ondersteuning groepe soos Alkohol Anoniem, pastorale\nberading deur kerkgroepe asook beraders wat met beradings organisasies soos ASCHP( Association for Supportive Counsellors and Holistic Practitioners) geassosieer is.\nMy berading gemeenskap is geaffilieer met ASCHP, wat ‘n professionele liggaam is, erken deur SAQA\n(South-African Qualifications Authority). Hulle gebruik sifting van kwalifikasies en ondervinding vir erkenning,\n’n professionele riglyn, verwysings raamwerk, sowel as etiese rekenvatbaarheid ten opsigte van hulle lede.\nDit hang van hierdie vlak van registrasie af, hoe die berader erken word. Vir verdere inligting, besoek www.aschp.net\nEk glo dat ASCHP beraders ‘n belangrike en bekostigbare diens lewer aan diegene wat berading en ondersteuning benodig. Die passievolle gemeenskap van ASCHP beraders waaraan ek ook trots is om aan te behoort, strewe\ndaarna om jou en jou geliefdes na die beste van ons vermoë, binne ons verwysing raamwerk, te ondersteun en as dit nodig is, te\nverwys na iemand beter toegerus.\nDaar is ‘n groot behoefte aan berading in Suid-Afrika, met ‘n groot hoeveelheid professionele persone wat gewillig\nis en met die vermoë om te help. Ek hoop dat die skrywe duidelikheid bring oor die verskillende landskappe in die gemeenskap van beraders.\nEk is ‘n gespesialiseerde welstand berader met ‘n privaat praktyk in Kroonstad, geleë in Dr Troskie se praktyk in\nBrandstraat 54, Kroonstad. Ek is ook aanlyn beskikbaar vir afsprake. Kontak my gerus vir meer inligting of om ‘n\nafspraak te maak.\nWag om van jou te hoor.\nSpecialist Wellness Counsellor/Gespesialiseerde Welstand Berader\nASCHP reg swc19/509\nAdres: Brandstraat 54\nBy dokter Troskie se spreekkamer praktyk\n© 2020 NFS Caregivers. All Rights Reserved.\nHosting and design by Digital Ideas\nThis website is sponsored by Digital Ideas


SAID VERIFIKASIES, OUDITS – WANNEER, HOEKOM EN WAT OM TE DOEN – DTVDH\nSAID VERIFIKASIES, OUDITS – WANNEER, HOEKOM EN WAT OM TE DOEN\nOm geselekteer te word vir verifikasie en geselekteer te word vir ’n oudit, is twee verskillende prosesse.\nSodra u belastingopgawe ingedien is, mag dit geselekteer word vir verifikasie.\n’n Verifikasie behels ’n vergelyking tussen die inligting op u belastingopgawe en die finansiële rekords en ander ondersteunende dokumente, om te verseker dat die inligting wat op die belastingopgawe voltooi is, korrek is.\nWanneer ’n belastingpligtige vir verifikasie geselekteer word, is dit baie belangrik dat ondersteunende dokumente betyds ingedien word; indien nie, sal die SAID enige krediete of aftrekkings wat u in u belastingopgawe geëis het, weier.\nAlgemene voorbeelde van ondersteunende dokumente vir individuele, gesalarieerde belastingpligtiges is: mediesefonds-sertifikate, ritboeke en sertifikate t.o.v. aftreeannuïteitbydraes.\nOns, as u belastingpraktisyn, het toegang tot u eFiling-profiel en dien gewoonlik die aangevraagde dokumente namens u in.\nSodra al die aangevraagde relevante materiaal ingedien is, moet die verifikasie binne 30 tot 60 werksdae afgehandel word.\nSodra die verifikasie gefinaliseer is, kan een van die volgende verwag word:\nKennisgewing van die finalisering van die verifikasie Waar geen verdere risiko’s geïdentifiseer is nie en geen bevindinge gemaak is nie\nKennisgewing van assessering van die hersiene aanslag Waar geen verdere risiko’s geïdentifiseer is nie maar ’n bevinding gemaak is\nVerwysing vir ouditbrief Waar verdere risiko’s geïdentifiseer is\nAs u ’n terugbetaling moet kry sal dit nie uitbetaal word terwyl die verifikasie aan die gang is nie.\n’n Oudit is ’n ondersoek van die finansiële rekords en ondersteunende dokumente van die belastingpligtige ten einde vas te stel of die belastingpligtige sy/haar belastingsituasie korrek aan die SAID verklaar het. Die SAID sal in die reël vrae vra wat byvoorbeeld betrekking het op u huureiendom wat deel vorm van u belastingopgawe. U sal u omstandighede aan die SAID moet verduidelik en u koste-eise met fakture moet ondersteun.\nEnige belastingpligtige kan deur die SAID geselekteer word vir ’n oudit op ’n ewekansige of sikliese basis.\nDit is dus verkies om al u fakture en ondersteunende dokumente geredelik beskikbaar te hê voordat u u belastingopgawe inlewer, ingeval die SAID u belastingopgawe vir ’n oudit selekteer.\nDie benodigde relevante materiaal sal verskil afhangende van die tipe belasting en omvang van die oudit. Die SAID kan ook relevante materiaal van enige derde party bekom.\nIndien al die ondersteunende dokumente geldig is en u die vrae van die SAID korrek kan beantwoord, behoort u geen rede tot kommer te hê as u vir ’n oudit geselekteer word nie.\nSodra u al die aangevraagde relevante materiaal ingedien het, behoort die oudit binne 90 werksdae afgehandel te word.\nAs u ’n terugbetaling moet kry sal dit eers uitbetaal word nadat die oudit afgehandel is.


Filmresensie: Vice - LitNet\nSuzette Kotzé-Myburgh Film 2019-03-25\nDraaiboek en regie: Adam McKay\nAkteurs: Christian Bale, Amy Adams, Steve Carell, Sam Rockwell, Naomi Watts\nGeld, mag, seks. Dis die drie-eenheid wat die mensdom aandryf, maar die grootste daarvan is mag. Hierdie biografiese film oor Dick Cheney, Amerikaanse visepresident van 2001 tot 2009, is ’n intrigerende uitbeelding van ’n magtige politieke loopbaan wat oor vier dekades gestrek het.\n’n Terugflits kort ná die openingstoneel wys die 22-jarige Cheney (Christian Bale) as ’n harde drinker wat uit Harvard-universiteit geskop is en op die oog af vir ’n nikswerdlewe bestem was. Maar ágter hom staan ’n vrou met ’n missie: sy verloofde Lynne (Amy Adams), wat ten alle koste wil wegkom van haar obskure en ongelukkige kinderjare. Weens die beperkings van die tyd kan sy haar politieke ambisie slegs deur ’n man uitleef, en sy het Dick vir daardie doel gekies.\nHy maak opgang in die Republikeinse Party, maar met die Clinton-presidentskap verlaat hy die politiek en word hoof van die berugte Halliburton-sakeryk. In 2000 word hy deur George W Bush (Sam Rockwell) gevra om saam met hom te staan vir die visepresidentskap, waardeur Cheney oplaas die werklike sentrum van mag in die Withuis betree.\nMet The big short (2015) het regisseur Adam McKay op satiries-komiese wyse aan fliekkykers verduidelik hoe die Amerikaanse finansiële ineenstorting van die 2000’s eintlik inmekaarsteek. Vice volg dieselfde werkwyse, maar fokus op die politieke stelsel – en die titel staan nie net vir vice-president nie, dit verwys ook na die verdorwenheid van mag. (“Power corrupts, and absolute power corrupts absolutely,” het lord Acton immers gesê.)\nMcKay se skroeiende blik is vermaaklik (afgesien van ontstellend), maar hy trap ongelukkig in die slaggat van ’n téénsydige uitbeelding. Dis nie soseer dat Cheney se boosheid ongeloofbaar is nie, dis eerder dat die “Alles aan die Republikeine is sleg”-subteks impliseer dat alles aan die Demokrate dan goed sou wees – wat natuurlik ’n hopeloos naïewe posisie is.\nDaar is egter een baie goeie rede om hierdie film te gaan kyk: Christian Bale. Ek misgun Rami Malek nie sy Oscar vir beste akteur nie, maar as dit my keuse was, sou die goue beeldjie aan Bale gaan vir sy werklik uitstaande vertolking.


PressReader - Beeld: 2015-08-31 - Noordwes span kroon in netbal\nNoordwes span kroon in netbal\nBeeld - 2015-08-31 - Sport - Marizanne Kok\nHul harte was gebreek in die Varsity-eindstryd van 2013 en in die titelstryd van verlede jaar se nasionale kampioenskappe – maar nou is dit net deel van Noordwes-netbal se geskiedenis.\nNoordwes kan immers al vier trofeë wat op verlede week se nasionale netbalkampioenskappe in Uvongo op die spel was, in sy kas uitstal – en dit kan dalk al hoe moeiliker word om dit gou weer in ’n ander provinsie te kry.\nDie kersie op die koek van ’n wonderweek vir die Noordwesters was hul sege Saterdag in die eindstryd van die A-afdeling, waarin hulle die kans vir wraak teen Gauteng gehad het.\nDie Gautengers het verlede jaar in die gewaad van NoordGauteng met Noordwes-Suid afgereken vir nasionale glorie – maar dié keer is die bordjies verhang.\nHulle kon geen impak op die aanval maak nie teen ’n uitstekende Noordwes-verdedigingslinie en het boonop nie raad gehad met die Potchefstroomse doelskieters nie.\nNoordwes was met 28-14 baas, nadat hulle die Gautengers in die eerste en laaste kwarte net vier doele gegun het, en in die ander twee kwarte drie elk.\n“Danksy Gauteng was dit ’n wonderlike wedstryd, maar my spelers was eenvoudig uitstekend,” het Dorette Badenhorst, Noordwes se afrigter, gesê. “Ons het vir elke kwart teikens gestel, en elke keer daarby uitgekom.”\nAs afrigter, het Badenhorst gesê, is hierdie een van haar heel grootste prestasies.\n“Ons het regtig hard en lank hiervoor gewerk. As ’n afrigter raak jy amper desperaat vir goud en hierdie titel het op presies die regte tyd gekom.”\nBadenhorst se span was sonder groot sterre, met net Elsunet du Plessis (pas terug van Wêreldbeker-diens vir die Proteas) wat internasionale ondervinding het. Maar op die oewers van die Mooirivier het die breier die laaste twee of drie jaar gewys dat ’n span wel sonder sterre kan stem dik maak solank dit as eenheid funksioneer. Samewerking en kommunikasie was uiteindelik die Noordwes-span se grootste wapens.\nWes-Kaap se eerste span het die derde plek verower met ’n naelskraapse sege van 31-30 oor Vrystaat.\nIn die B-afdeling het Noordwes B met 30-27 oor Royal Bafokeng geseëvier, in die o.21’s se A-afdeling was die Mielieboere met 2824 baas teen Gauteng en in die o.21 B-afdeling is Royal Bafokeng met 44-18 deur Noordwes geklop.


Deeg "verdrink" - deeg - Bak - 2022\nDie verdrinkde deeg\nBestanddele vir die maak van die verdrinkde deeg\nPremium koringmeel - 4 koppies + 100 g vir vermenging na smaak\nBotter (bak margarien) 150 g\nAktiewe (droë) gis 10 g\nSuiker 2 tafel. lepels\nMeronglas, eetlepel, bak, rasper, emmer of diep pan, vurk of klitser, stoof, pan, sif, servet\nVoorbereiding van die toets "verdrink":\nOns begin met die voorbereiding van die deeg soos volg - maak die yskas oop en verwyder al die nodige bestanddele, soos melk, margarien en eiers, daaruit. Dit is nodig om hulle 'n rukkie te laat staan, sodat hulle 'n bietjie opwarm en kamertemperatuur word. Dit is 'n belangrike voorwaarde, dus moet u dit volg. Om die deeg mooier te maak, moet die meel deur 'n fyn sif gesif word. Meel moet vars wees; kyk dus eers na die vervaldatum.\nStap 2: Gaan die gis na.\nDie sukses van die voltooide toets hang af van die kwaliteit en varsheid van die produkte, dus let veral hierop. Gis is 'n baie belangrike bestanddeel, danksy goeie gis, pas die deeg vinnig in. Kwaliteitsbeheer van gis bestaan uit twee hoofstappe: kyk eerstens die vervaldatum op die verpakking. As alles in orde is, gaan dan na die tweede een - giet die melk in 'n klein pan en verhit dit 'n bietjie. Gaan die temperatuur van die melk met u vinger na. Ons hoef nie warmer te wees nie. Giet gis en suiker in melk om te aktiveer. Ons meng die inhoud behoorlik en verwyder die pan vir 15 minute op 'n warm plek. Die 'dop' skuim moet op die oppervlak vorm, dit is 'n aanduiding van die varsheid van die gis, en danksy die deeg sal dit wonderliker wees en vinnig pas.\nStap 3: Knie die deeg af.\nNeem 'n diep bak waarin ons die deeg voorberei. Ons breek eiers daarin, voeg sout by en klits effens met 'n vurk of klits. Nou moet u margarien of botter byvoeg, maar om dit beter op te los, moet u dit rasper. Meng die toekomstige deeg by die botter en voeg dan die gis opgelos in die melk en 'n paar glase gesifte meel by. Ons begin die deeg deeglik knie, eers met 'n lepel, dan met u hande, en geleidelik meel byvoeg. Die klont van die voltooide deeg moet elasties, maar sag wees.\nStap 4: Sit die deeg vas.\nIn hierdie stap lê die leidraad vir die naam. Die resep vir deeg verskyn lank voor die koms van yskaste, dus is hierdie proses uitgevind. Giet in 'n emmer of pan baie koud en suiwer water speel die hoeveelheid nie so 'n rol nie, die belangrikste is dat die deeg heeltemal bedek is. Laat ons die deeg dan in die water sit en wag ongeveer 15-20 minute. Dit is 'n baie interessante proses - eers is die deeg aan die onderkant van die tenk, en dan, as dit versadig is met koolstofdioksied, begin dit sweef. Daarom is hy die bynaam "Drowned Man."\nStap 5: Knie en gebruik die voltooide verdrinkde deeg vir verdere kook.\nOns haal die deeg uit die water en droog dit effens met behulp van servette of papierdorser. Sit dit dan op die tafel, bestrooi met meel en begin knie. Dan bedek ons dit met 'n kombuishanddoek en laat dit vir 10-15 minute rus. Nou kan u die deeg gebruik om 'n spesifieke soort bak voor te berei, wat u vooraf gekies het. Dit is ideaal vir pasteie en rolle, aangesien dit baie weelderig en smaaklik is. Lekker kook!\n- - Hoe beter jy die deeg knie, hoe vinniger verskyn dit.\n- - As u die produkte van die Drowned Dough-deeg berei, gee dit 15 minute om te bewys, en onthou, hulle sal baie goed styg, so laat hulle genoeg ruimte daarvoor.\n- - In plaas van aktiewe droë gis, kan u vars gebruik, in welke geval hulle 30 g benodig.\n- - Die deeg moet beslis styg, as dit na die bepaalde tyd nog onder is, wag totdat dit verskyn.\nMini Shepherd's Pies Resep\nVars op bestelling Koppe na Elliston, Tenn.\nOuma se kookreëls wat u nie hoef te volg nie\nCopyright 2022 \_ Die verdrinkde deeg...


Nuus - Drinkwater uit seewater\nKlimaatsverandering en die vinnige ontwikkeling van die wêreldwye nywerheid en landbou het die probleem van die gebrek aan vars water al hoe ernstiger gemaak en die verskaffing van vars water word al hoe meer gespanne, sodat sommige kusstede ook ernstig tekort skiet. Die waterkrisis stel 'n ongekende vraag na ontsouting van seewater. Membraan-ontsoutingstoerusting is 'n proses waarin seewater deur middel van 'n semi-deurlaatbare spiraalmembraan binnedring, die oortollige sout en minerale in die seewater aan die hoëdrukkant geblokkeer word en met gekonsentreerde seewater uitgetap word en die vars water uitkom vanaf die laedrukkant.\nVolgens die National Bureau of Statistics, was die totale hoeveelheid varswaterbronne in China 2830,6 miljard kubieke meter in 2015, wat ongeveer 6% van die wêreldwye waterbronne uitmaak, wat die vierde plek in die wêreld behaal het. Die varswaterbronne per capita is egter slegs 2300 kubieke meter, wat slegs 1/35 van die wêreldgemiddelde is, en daar is 'n tekort aan natuurlike varswaterbronne. Met die versnelling van industrialisering en verstedeliking is varswaterbesoedeling ernstig, hoofsaaklik as gevolg van industriële afvalwater en stedelike huishoudelike riool. Ontsouting van seewater sal na verwagting 'n belangrike rigting wees vir die aanvulling van drinkwater van hoë gehalte. 2/3 van die totale gebruik in China se ontsoutingsbedryf vir seewater. Vanaf Desember 2015 is seewater-ontsoutingsprojekte 139 landwyd gebou, met 'n totale skaal van 1.0265miljoen ton / dag. Industriële water beslaan 63,60%, en residensiële water 35,67%. Die wêreldwye ontsoutingsprojek bedien hoofsaaklik residensiële water (60%), en industriële water beslaan slegs 28%.\n'N Belangrike doel van die ontwikkeling van seewater-ontsoutingstegnologie is om die bedryfskoste te verlaag. In die samestelling van bedryfskoste is die grootste deel van elektriese energieverbruik. Die vermindering van energieverbruik is die doeltreffendste manier om die ontsoutingskoste vir seewater te verlaag.\nRo Well Water Suiweringsfilter, Ro Waterfilter Onderdele, Professionele waterfilterstelsel, Natriumhypochlorietstelselontwerp, Ro Ontsoutingsproses, Seewater na drinkwatermasjien,